**ΔΙΑΣΧΟΛΙΚΑ ΠΑΙΧΝΙΔΙΑ ΦΙΛΙΑΣ**



# Παρασκευή Λιούμπη Παντελής Νάσσης

# Σύμβουλος Εκπαίδευσης ΠΕ11 Σύμβουλος Εκπαίδευσης ΠΕ11

# Δ.Δ.Ε Α΄Αθήνας Δ.Δ.Ε Α΄Αθήνας

#

 **ΔΙΑΣΧΟΛΙΚΑ ΠΑΙΧΝΙΔΙΑ ΦΙΛΙΑΣ** 

Τα διασχολικά παιχνίδια φιλίας έχουν ως κύριο σκοπό την ανάπτυξη φιλικών σχέσεων μεταξύ παιδιών που φοιτούν σε σχολεία του ίδιου δήμου και ακόμα καλύτερα στην ίδια γειτονιά. Τα διασχολικά παιχνίδια φιλίας κυρίως αφορούν μαθητές/τριες ΣΤ΄Δημοτικού. Διεξάγονται στις αυλές των σχολείων ή σε εσωτερικούς αθλητικούς χώρους αν υπάρχουν. Τα τμήματα τάξεων γειτονικών σχολείων επισκέπτονται το ένα το άλλο και παίζουν σε ανάμεικτες ομάδες σχολείων. Δηλαδή κάθε ομάδα έχει παίκτες και παίκτριες και από τα δύο σχολεία. Με τον τρόπο αυτό αποφεύγεται ο ανταγωνισμός μεταξύ των σχολείων και τα παιδιά κατανοούν καλύτερα την αξία της συμμετοχής αναπτύσσοντας παράλληλα και φιλικές σχέσεις.

Η καλλιέργεια της καλής επικοινωνίας και του αλληλοσεβασμού σε ένα πρώτο επίπεδο θα βοηθήσει την ανάπτυξη σχέσεων εμπιστοσύνης και κατ’επέκταση τη φιλία. Η φιλία (friendship) είναι η μία από τις τρείς εξέχουσες Ολυμπιακές αξίες, όπως ορίζονται από τη Διεθνή Ολυμπιακή Επιτροπή, μαζί με την αριστεία (excellence) και το σεβασμό (respect). Η φιλία μέσω του αθλητισμού είναι ένας ισχυρός δεσμός που δημιουργείται μεταξύ ανθρώπων που μοιράζονται το πάθος για την ίδια αθλητική δραστηριότητα. Ο αθλητισμός μπορεί να φέρει ανθρώπους μαζί, να δημιουργήσει αλληλεγγύη και να προάγει την ομαδικότητα και την κοινωνικοποίηση.

Ένα ιστορικό παράδειγμα είναι η φιλία του Τζέσι Όουενς και του Λουζ Λονγκ Ο Τζέσι Όουενς ήταν ένας θρυλικός Αμερικανός αθλητής στίβου που κέρδισε τέσσερα χρυσά μετάλλια στους Ολυμπιακούς Αγώνες του 1936 στο Βερολίνο της Γερμανίας, γράφοντας ιστορία και αμφισβητώντας τις φυλετικές διακρίσεις. Ο Λουζ Λονγκ ήταν Γερμανός άλτης μήκους που αγωνίστηκε εναντίον του Όουενς στους Ολυμπιακούς Αγώνες του 1936 και πρόσφερε πολύτιμες συμβουλές στον Όουενς που τελικά τον βοήθησαν να προκριθεί στους τελικούς και να κερδίσει το χρυσό. Η φιλία και η αθλητική τους συμπεριφορά σε μια περίοδο φυλετικής έντασης είχαν σημαντικό αντίκτυπο στην ιστορία.Το παρακάτω ντοκυμαντέρ αναδεικνύει τα παραπάνω και περιγράφει τη φιλία των δύο αθλητών. Οι εκπαιδευτικοί μπορούν να το αξιοποιήσουν ολόκληρο ή κάποιο απόσπασμά του. <https://www.youtube.com/watch?v=qtp2J7gVM-M>

**Προτεινόμενες Δραστηριότητες**

**Δραστηριότητα 1:** Τα παιδιά μπορούν να φέρουν στο σχολείο μία λευκή κοντομάνικη μπλούζα και να γράψουν με ανεξίτηλο μαρκαδόρο μηνύματα φιλίας ή ζωγραφιές με θέμα τη φιλία. Φυσικά η μπλούζα μπορεί να αξιοποιηθεί στους αγώνες και να αποτελέσει προσωπικό ενθύμιο. Επίσης τα παιδιά μπορούν να δημιουργήσουν τη δική τους αφίσα φιλίας,

**Δραστηριότητα 2: Συνεντεύξεις φιλίας**.Τα παιδιά μπορούν να κάνουν συνεντεύξεις μεταξύ τους για τη φιλία. Τι εκτιμούν σε έναν φίλο; Ποια χαρακτηριστικά έχει ένας καλός φίλος /μια καλή φίλη;

**Δραστηριότητα 3: Παιχνίδι ρόλων**.Δημιουργήστε σενάρια όπου τα χαρακτηριστικά ενός καλού φίλου/μιας καλής φίλης είτε εμφανίζονται είτε λείπουν. Ζητήστε από τα παιδιά να παίξουν ρόλους σε αυτά τα σενάρια για να κατανοήσουν περαιτέρω αυτά τα χαρακτηριστικά.

**Δραστηριότητα 4: Τοιχογραφία τάξης** Δημιουργήστε μια τοιχογραφία τάξης για τη φιλία. Τα παιδιά μπορούν να ζωγραφίσουν ή να γράψουν τα χαρακτηριστικά ενός καλού φίλου/μιας καλής φίλης.

|  |
| --- |
|   Τα χαρακτηριστικά ενός καλού φίλου και μιας καλής φίλης Γράψε τι σημαίνει για σένα κάθε χαρακτηριστικό, δώσε ένα παράδειγμα για τον τρόπο που μπορούν οι φίλοι να το δείξουν και γιατί αυτό το χαρακτηριστικό είναι σημαντικό για να είναι κάποιος/α ένας καλός/η φίλος/η.1. Δείχνει ενσυναίσθηση

 ----------------------------------------------------------------------------------------------------- ----------------------------------------------------------------------------------------------------- -----------------------------------------------------------------------------------------------------1. Είναι καλός ακροατής /καλή ακροάτρια

-------------------------------------------------------------------------------------------------------------------------------------------------------------------------------------------------------------- ------------------------------------------------------------------------------------------------------1. Eίναι αξιόπιστος/αξιόπιστη

------------------------------------------------------------------------------------------------------- ----------------------------------------------------------------------------------------------------- ----------------------------------------------------------------------------------------------------- Γράψε άλλα τρία χαρακτηριστικά του καλού φίλου /της καλής φίλης που σκέφτεσαι. Εξήγησε γιατί είναι σημαντικά.-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------- |

 Συζήτηση στην τάξη ή σε μικρές ομάδες

Αφού συμπληρώσουν τα παιδιά το φύλλο εργασίας, ενθαρρύνετε τα να μοιραστούν τις απαντήσεις τους. Αυτή η ανταλλαγή μπορεί να δημιουργήσει ουσιαστικές συζητήσεις για τη φιλία και την κατανόηση. Ζητήστε από τα παιδιά να αναλογιστούν τις δικές τους φιλίες. Μπορούν να αναγνωρίσουν αυτά τα χαρακτηριστικά στους φίλους και στις φίλες τους;

 Παίξτε με φίλους/ες σας στο σχολείο ή στο σπίτι το παρακάτω σταυρόλεξο

 <https://crosswordlabs.com/view/2024-02-13-503>

 Σταυρόλεξο φιλίας

**6**

**5**

**4**

**3**

**2**

**1**

#  Οριζόντια

**3.** Όταν ακούω προσεκτικά το άλλο παιδί είμαι καλός..

1. Είναι σημαντικό συστατικό της φιλίας
2. Μία από τις τρεις αξίες των Ολυμπιακών Αγώνων

#  Κάθετα

1. Βασικό χαρακτηριστικό του καλού φίλου
2. Ο καλός φίλος είναι....

|  |  |  |
| --- | --- | --- |
|  | **1**Ε |  |
|  | **2**Α |  | Ν |
| Ξ | Σ |
| Ι | Υ |
| Ο | Ν |
| Π | Α |
| Ι | Ι |
| **3**Α | Κ | Ρ | Ο | **4**Α | Τ | Η | Σ | Σ |
|  | Ξ |  | Τ | Θ |
|  | **5**Ε | Μ | Π | Ι | Σ | Τ | Ο | Σ | Υ | Ν | Η |
|  | Α |  | Σ |  | **6**Σ | Ε | Β | Α | Σ | Μ | Ο | Σ |
|  | Η |  |

**4.** Η φιλία είναι Ολυμπιακή…

 **Ερωτηματολόγιο ικανοποίησης μαθητών/τριών από τη συμμετοχή τους**

**στα Διασχολικά Παιχνίδια Φιλίας**

Κύκλωσε την απάντησή σου

 1. Πόσο ικανοποιημένος/η είσαι γενικά από τη συμμετοχή σου στα διασχολικά παιχνίδια φιλίας;

 Πολύ Λίγο Καθόλου

2. Σε ποιο βαθμό νιώθεις ότι είχες ευκαιρίες να αναπτύξεις τις αθλητικές σου δεξιότητες σε αυτά τα παιχνίδια;

 Πολύ Λίγο Καθόλου

3. Σε ποιο βαθμό συνεργάστηκες με τους/τις συμμαθητές/τριές σου κατά τη διάρκεια των παιχνιδιών;

Πολύ Λίγο Καθόλου

4. Σε ποιο βαθμό συνεργάστηκες με τα παιδιά του άλλου σχολείου κατά τη διάρκεια των παιχνιδιών;

Πολύ Λίγο Καθόλου

6. Σε ποιο βαθμό διασκέδασες κατά τη συμμετοχή σου;

Πολύ Λίγο Καθόλου

 7. Θα συμμετείχες ξανά σε διασχολικά παιχνίδια φιλίας;

 ΝΑΙ ΟΧΙ

 ……Δημοτικό Σχολείο………

 ΔΙΠΛΩΜΑ ΦΙΛΙΑΣ 

 *Απονέμεται στον/στην μαθητή/τρια …………………………………………………………*

*για τη συμμετοχή του/της στα Διασχολικά Παιχνίδια Φιλίας*

*σχολικού έτους 2024-2025*

Ο/Η Εκπαιδευτικός Φυσικής Αγωγής Ο/Η Διευθυντής/ντρια